Avis juridique important

|

31979L0488

Komission direktiivi 79/488/ETY, annettu 18 päivänä huhtikuuta 1979, moottoriajoneuvojen ulkonevia osia koskevan jäsenvaltioiden lainsäädännön lähentämisestä annetun neuvoston direktiivin 74/483/ETY mukauttamisesta tekniikan kehitykseen

Virallinen lehti nro L 128 , 26/05/1979 s. 0001 - 0011 Suomenk. erityispainos Alue 13 Nide 9 s. 0230  Kreikank. erityispainos: Luku 13 Nide 8 s. 0112  Ruotsink. erityispainos Alue 13 Nide 9 s. 0230  Espanjank. erityispainos: Luku 13 Nide 10 s. 0073  Portugalink. erityispainos: Luku 13 Nide 10 s. 0073

KOMISSION DIREKTIIVI,annettu 18 päivänä huhtikuuta 1979,moottoriajoneuvojen ulkonevia osia koskevan jäsenvaltioiden lainsäädännön lähentämisestä annetun neuvoston direktiivin 74/483/ETY mukauttamisesta tekniikan kehitykseen (79/488/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 78/547/ETY(2), ja erityisesti sen 11, 12 ja 13 artiklan,ottaa huomioon moottoriajoneuvon ulkonevia osia koskevan jäsenvaltioiden lainsäädännön lähentämisestä 17 päivänä syyskuuta 1974 annetun neuvoston direktiivin 74/483/ETY(3),sekä katsoo, ettäsaadun kokemuksen perusteella ja ottaen huomioon nykyinen teknisen osaamisen taso nyt on mahdollista tiukentaa vaatimuksia ja saada ne paremmin vastaamaan todellisia testausolosuhteita;tavara- ja suksitelineitä sekä radion vastaanotin- tai lähetysantenneja on jo myytävänä sekä erikseen että ajoneuvoon asennettuina; jos on mahdollista tarkastaa ne ennen ajoneuvoonasentamista, niiden vapaata liikkuvuutta direktiivin 70/156/ETY 9 a artiklassa tarkoitettuina erillisinä teknisinä yksiköinä voidaan helpottaa ulottamalla ETY-tyyppihyväksyntä koskemaan myös tällaisia järjestelmiä, jatämän direktiivin säännökset ovat moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiiviä 74/483/ETY seuraavasti:1. Korvataan 2, 3 ja 4 artikla seuraavasti:"2 artiklaJäsenvaltio ei saa evätä moottoriajoneuvolta tai erilliseksi tekniseksi yksiköksi katsottavalta tavaratelineeltä, suksitelineeltä taikka radion vastaanotin- tai lähetysantennilta ETY-tyyppihyväksyntää tai kansallista tyyppihyväksyntää ajoneuvon ulkoneviin osiin liittyvistä syistä, jos- ajoneuvo vastaa liitteiden I ja II ulkonevia osia koskevia vaatimuksia;- direktiivin 70/156/ETY 9 a artiklassa tarkoitetuksi erilliseksi tekniseksi yksiköksi katsottava tavarateline, suksiteline taikka radion vastaanotin- tai lähetysantenni vastaa liitteen I vaatimuksia.3 artikla1. Jäsenvaltio ei saa evätä ajoneuvon rekisteröintiä tai kieltää ajoneuvon myyntiä, liikkeelle laskemista tai käyttöä ulkoneviin osiin liittyvistä syistä, jos nämä ulkonevat osat vastaavat liitteiden I ja II vaatimuksia.2. Jäsenvaltio ei saa kieltää saattamasta markkinoille direktiivin 70/156/ETY 9 a artiklassa tarkoitetuksi erilliseksi tekniseksi yksiköksi katsottavaa tavaratelinettä, suksitelinettä taikka radion vastaanotin- tai lähetysantennia, jos tämä ulkoneva osa on yhdenmukainen sellaisen hyväksytyn tyypin kanssa, jolle on annettu 2 artiklassa tarkoitettu tyyppihyväksyntä.4 artiklaTyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista liitteessä II olevassa 2.2 kohdassa tarkoitetuista osien tai ominaisuuksien muutoksista. Kyseisen jäsenvaltion toimivaltaisten viranomaisten on päätettävä, onko muutetulle ajoneuvotyypille tehtävä uusia testejä ja laadittava uusi seloste. Jos uudet testit osoittavat, ettei tämän direktiivin vaatimuksia ole noudatettu, muutosta ei saa hyväksyä.2. Muutetaan direktiivin 74/483/ETY liitteitä I ja II ja III tämän direktiivin liitteen mukaisesti."2 artikla1. Jäsenvaltiot eivät saa 1 päivästä tammikuuta 1980 alkaen ulkoneviin osiin liittyvistä syistä:- evätä moottoriajoneuvotyypiltä ETY-tyyppihyväksyntää tai kansallista tyyppihyväksyntää taikka kieltäytyä antamasta jäljennöstä direktiivin 70/156/ETY 10 artiklan I kohdan viimeisessä luetelmakohdassa tarkoitetusta asiakirjasta;- evätä ETY-tyyppihyväksyntää direktiivin 70/156/ETY 9 a artiklassa tarkoitetulta erilliseksi tekniseksi yksiköksi katsottavalta tavaratelineeltä, suksitelineeltä taikka radion vastaanotin- tai lähetysantennilta, tai kieltää ajoneuvon liikkeelle laskemista;- kieltää ajoneuvon ensimmäistä kertaa liikkeelle laskemista;jos nämä ulkonevat osat tai edellä tarkoitetut erilliset tekniset yksiköt vastaavat direktiivin 74/483/ETY, sellaisena kuin se on viimeksi muutettuna tällä direktiivillä, säännöksiä.2. Alkaen 1 päivästä lokakuuta 1981 jäsenvaltiot:- eivät saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa tyyppihyväksyntätodistuksesta ajoneuvotyypille, jonka ulkonevat osat eivät vastaa direktiivin 74/483/ETY, sellaisena kuin se on viimeksi muutettuna tällä direktiivillä, säännöksiä;- saavat evätä kansallisen tyyppihyväksynnän moottoriajoneuvotyypiltä, jos sen ulkonevat osat eivät vastaa direktiivin 74/483/ETY, sellaisena kuin se on viimeksi muutettuna tällä direktiivillä, säännöksiä.3. Jäsenvaltio saa 1 päivästä lokakuuta 1983 alkaen kieltää sellaisten ajoneuvojen ensimmäistä kertaa liikkeelle laskemisen, joiden ulkonevat osat eivät vastaa direktiivin 74/483/ETY, sellaisena kuin se on viimeksi muutettuna tällä direktiivillä, säännöksiä.4. Jäsenvaltioiden on saatettava tämän direktiivin noudattamisen edellyttämät säännökset voimaan ennen 1 päivää tammikuuta 1980 ja ilmoitettava tästä komissiolle viipymättä.3 artiklaTämä direktiivi on osoitettu kaikille jäsenvaltioille.Tehty Brysselissä 18 päivänä huhtikuuta 1979.Komission puolestaÉtienne DAVIGNONKomission jäsen(1) EYVL N:o L 42, 23.2.1970, s. 1(2) EYVL N:o L 168, 26.6.1978, s. 39(3) EYVL N:o L 266, 2.10.1974, s. 4LIITE Muutokset direktiivin 74/483/ETY liitteisiin LIITE I YLEISTÄ, MÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ, YLEISET VAATIMUKSET, ERITYISET VAATIMUKSET, TUOTANNON VAATIMUSTENMUKAISUUS Muutetaan 1.1 kohta seuraavasti:"1.1 Tämän liitteen määräyksiä ei sovelleta ajoneuvon ulkopuolisiin taustapeileihin eikä vetokuuliin."Lisätään 1.2 kohtaan lause seuraavasti:"Tämä koskee sekä liikkumatonta että liikkeessä olevaa ajoneuvoa."Muutetaan 2.3 kohta seuraavasti:"2.3 "ulkopinnalla" ajoneuvon ulkopuolta, johon sisältyy moottorin konepelti, tavaratilan luukku, ovet, lokasuojat, katto, valot ja valaisinlaitteet sekä näkyvät vahvistusosat;"Muutetaan 2.4 kohta seuraavasti:"2.4 "lattialinjalla" seuraavalla tavalla määritettyä linjaa:kuormitetun ajoneuvon ympärille asetetaan kartio, jonka puolikulma on 30° ja jonka pystyakselin korkeus on määrittelemätön siten, että se koskettaa joka puolelta, ja niin alhaalta kuin mahdollista korin ulkopintaa. Lattialinja on näiden kosketuspisteiden geometrinen tasoviiva. Lattialinjaa määritettäessä ajoneuvon nostokohtia, pakoputkia ja pyöriä ei oteta huomioon. Pyöräkoteloiden oletetaan olevan täytettyjä niin, että ne muodostavat ympäröivän ulkopinnan kanssa tasaisen jatkeen. Lattialinjaa määritettäessä on otettava huomioon puskuri ajoneuvon molemmissa päissä. Ajoneuvon mallin mukaan lattialinja saa sijoittua puskureiden ääripisteiden tasolle tai puskureiden alla olevien etu- ja takahelmapeltien tasolle. Jos kosketuskohtia on useita, lattialinjan määrää niistä alin;"Korvataan 2.5 kohta seuraavasti:"2.5 "kaarevuussäteellä" sitä ympyrän kaaren sädettä, joka on lähinnä tarkasteltavan osan pyöreää muotoa;"Lisätään 2.5. kohdan jälkeen uudet 2.6, 2.7, 2.8 ja 2.9 kohdat seuraavasti:"2.6 "kuormitetulla ajoneuvolla" suurimmalla sallitulla teknisellä painolla kuormitettua ajoneuvoa. Hydropneumaattisella, hydraulisella tai pneumaattiselle jousituksella varustetut ajoneuvot tai ajoneuvot, joissa on automaattinen kuorman mukaan toimiva tasonsäätölaitteisto, testataan ajoneuvon valmistajan määrittelemistä ajoneuvon tavanomaisista käyttöolosuhteista epäedullisimmassa.2.7 Ajoneuvon "äärimmäisellä ulkoreunalla" tasoa, joka koskettaa ajoneuvon sivujen suhteen ajoneuvon pitkittäistason keskilinjan suuntaisesti ajoneuvon sivujen ulkoreunaa ja ajoneuvon etu- ja takaosan suhteen kohtisuoraa poikittaistasoa, tämän koskettaessa ajoneuvon etu- ja takaosan ulkoreunoja, ottamatta huomioon seuraavia ulkonevia osia:2.7.1 lähellä maata oleva renkaiden kosketuskohta ja renkaiden painemittarien liitännät;2.7.2 pyörien luistonestolaitteet;2.7.3 taustapeilit;2.7.4 suuntavalaisimet, äärivalaisimet, etu- ja takavalaisimet ja pysäköintivalaisimet;2.7.5 etu- ja takaosan puskureihin asennetut osat, hinauslaitteet ja pakoputket;2.8 helmapeltiin asennetun osan "ulokkeiden mitoilla" liitteessä II olevassa 2 kohdassa tarkoitetun menetelmän avulla määritettyjä mittoja.2.9 "helmapellin nimellislinjalla" linjaa, joka kulkee pallon keskipisteen ja kahden sen kehällä olevan pisteen kautta, pallon kehän koskettaessa ensimmäisen ja viimeisen kerran osaa liitteessä II olevassa 2.2 kohdassa kuvatulla mittausmenetelmällä."Muutetaan 3 kohta seuraavasti:"3 ETY-TYYPPIHYVÄKSYNNÄN HAKEMINEN3.1 Ajoneuvotyypin ulkonevia osia koskevan ETY-tyyppihyväksynnän hakeminen3.1.1 Ajoneuvon valmistajan tai tämän edustajan on haettava ajoneuvotyypin ETY-tyyppihyväksyntää ajoneuvon ulkonevien osien osalta.3.1.2 Hakemukseen on liitettävä seuraavat asiakirjat kolmena kappaleena:3.1.2.1 valokuvat ajoneuvon etu-, taka- ja sivuosista otettuna 30°-45° kulmassa ajoneuvon pystysuoran pitkittäistason keskilinjaan nähden;3.1.2.2 piirrokset puskureista;3.1.2.3 tarvittaessa piirrokset tietyistä ulkonevista osista ja tietyistä 6.9.1 kohdassa tarkoitetuista ulkopinnan osista.3.1.3 Tyyppihyväksyntätestejä suorittavalle tutkimuslaitokselle on toimitettava samaa tyyppiä oleva ajoneuvo, jolle hyväksyntää haetaan. Tutkimuslaitoksen pyynnöstä on lisäksi toimitettava erityiset osat tai näytteet käytetyistä materiaaleista.3.2 ETY-tyyppihyväksynnän hakeminen sellaisille tavaratelineille, suksitelineille sekä radion vastaanotin- ja lähetysantenneille, jotka katsotaan erillisiksi teknisiksi yksiköiksi3.2.1 Direktiivin 70/156/ETY 9 a artiklan mukaisesti erillisiksi teknisiksi yksiköiksi katsottavien tavaratelineiden, suksitelineiden sekä radion vastaanotin- ja lähetysantennin ETY-tyyppihyväksyntää hakee ajoneuvon valmistaja, edellä tarkoitettujen erillisten teknisten yksiköiden valmistaja tai näiden edustaja;3.2.2 Jokaiseen 3.2.1 kohdassa tarkoitettua laitetyyppiä koskevaan hakemukseen on liitettävä:3.2.2.1 kolmena kappaleena ne asiakirjat, joissa määritellään erillisen teknisen yksikön tekniset ominaisuudet ja jokaisen myytävän yksikön mukana toimitettavat asennusohjeet;3.2.2.2 erillisen teknisen yksikön näytekappale. Toimivaltaisella viranomaisella on katsoessaan sen tarpeelliseksi oikeus pyytää myös useampia näytekappaleita. Näytekappaleissa on oltava selvästi ja pysyvästi direktiivin 70/156/ETY 9 a artiklan kolmannessa alakohdassa tarkoitettu merkki. Tavara- ja suksitelineiden osalta on säädettävä pakollisesta ETY-tyyppihyväksyntänumerosta. Tyyppihyväksyntänumeron eteen on merkittävä hyväksynnän antaneen jäsenvaltion kansainvälinen tunnuskirjain tai -kirjaimet(1).(1) B = Belgia, D = Saksa, DK = Tanska, F = Ranska, GB = Yhdistynyt kuningaskunta, I = Italia, IRL = Irlanti, L = Luxemburg, NL = Alankomaat"Muutetaan 4.6. kohta seuraavasti:"4.6.1 Kun 3.1 kohdassa tarkoitetulle hakemukselle on annettu hyväksyntä, tyyppihyväksyntätodistukseen on liitettävä liitteen III mallin mukainen lomake.4.6.2 Kun 3.2 kohdassa tarkoitettu hakemus on hyväksytty, on annettava liitteen IV mallin mukainen lomake.4.6.3 Jos 3.1 kohdassa tarkoitetussa hakemuksessa viitataan liitteessä IV tarkoitettuun lomakkeeseen, ajoneuvolle suoritettavat testit on vastaavasti rajoitettava ajoneuvon ulkoneviin osiin. Tällaisessa tapauksessa ajoneuvon tyyppihyväksyntätodistukseen on liitettävä ajoneuvon erillisestä teknisestä yksiköstä annettu tyyppihyväksyntätodistus."Muutetaan 5.1.3 kohta seuraavasti:"5.1.3 sijaitsevat niin, ettei halkaisijaltaan 100 mm pallo kosketa niitä liikkumattomina tai liikkeessä."Muutetaan 5.4 kohta seuraavasti:"5.4 Ulkopinnalta ulkonevan osan kaarevuussäteen on oltava vähintään 2,5 mm. Tätä vaatimusta ei sovelleta ulkopinnan osiin, jotka ulkonevat vähemmän kuin 5 mm, mutta niiden ulospäin suuntautuvien kulmien on oltava pyöristettyjä, jollei ulkonema ole vähemmän kuin 1,5 mm."Lisätään 5.5 kohtaan seuraavat virkkeet:"Kovuuden mittaukset on tehtävä niin, että osa on asennettuna ajoneuvoon. Jos kovuuden mittauksia ei voida suorittaa Shore A -menetelmällä, arvioinnissa on käytettävä vastaavia mittauksia."Lisätään 5.5 kohdan jälkeen uusi 5.6 kohta seuraavasti:"5.6 Edellä 5.1-5.5 kohdan määräyksiä sovelletaan 6 kohdan erityisten vaatimusten ohella, jollei erityisissä vaatimuksissa nimenomaan toisin vahvisteta."Lisätään 6.1.1 kohtaan seuraavat virkkeet:"Tasapäisellä puristusmännällä, jonka läpimitta saa olla enintään 50 mm, kehitetään 10 daN voima. Jos tämä ei ole mahdollista, on käytettävä vastaavaa menetelmää. Kun koristeet ovat painuneet sisään, irronneet tai taipuneet nurin, jäljelle jääneet ulkonevat osat eivät saa työntyä esiin yli 10 mm. Tällaisten ulkonemien on lisäksi täytettävä 5.2 kohdan määräykset. Jos koriste on asennettu jalkakappaleeseen, tämän kappaleen katsotaan kuuluvan koristeeseen, ei tukipintaan."Poistetaan 6.1.3 kohta.Lisätään 6.2.1 kohtaan seuraavat virkkeet:"Jos ajovalot on asennettu ylimääräisen läpinäkyvän pinnan taakse, ulkonema mitataan uloimmasta läpinäkyvästä pinnasta. Ulkonemat määritetään liitteessä II olevassa 3 kohdassa esitetyn menetelmän mukaisesti."Lisätään 6.2.2 kohdan jälkeen uusi 6.2.3 kohta seuraavasti:"6.2.3 Edellä 6.2.1 kohdan määräyksiä ei sovelleta runkorakenteeseen upotettuihin ajovaloihin, joiden päälle runkorakenne ulottuu, jos kyseiset laitteet ovat 6.9.1 kohdan vaatimusten mukaiset."Muutetaan 6.3.1 kohta seuraavasti:"6.3.1 Edellä 5.4 kohdan vaatimuksia ei sovelleta kiinteiden ja liikkuvien osien välisiin aukkoihin, mukaan lukien ilmanotto- ja poistosäleikköjen sekä jäähdyttimen säleikköjen aukot, jos peräkkäisten osien välinen etäisyys on enintään 40 mm ja säleiköillä ja aukoilla on toiminnallinen tarkoitus. Suuruudeltaan 25-40 mm:n aukkojen kaarevuussäteiden on oltava vähintään 1 mm. Jos kahden peräkkäisen osan välinen etäisyys on enintään 25 mm, osien ulkopintojen kaarevuussäteiden on oltava vähintään 0,5 mm. Säleikköjen ja aukkojen kahden peräkkäisen osan välinen etäisyys määritetään liitteessä II olevassa 4 kohdassa esitetyn menetelmän mukaisesti."Muutetaan 6.4.1 kohta seuraavasti:"6.4.1 Tuulilasin pyyhin on oltava asennettu niin, että pyyhinvarren pidin on sijoitettu suojakoteloon, jonka kaarevuussäde täyttää edellä 5.4 kohdan vaatimukset ja jonka päätypinta on vähintään 150 mm². Jos pitimen suojukset on pyöristetty, niiden ulkoneman on oltava vähintään 150 mm² mitattuna enintään 6,5 mm:n etäisyydeltä ulommaisimmasta pisteestä. Takalasin ja ajovalojen pyyhkimien on vastattava samoja vaatimuksia."Muutetaan 6.4.2 kohta seuraavasti:"6.4.2 Pyyhkimen sulkiin tai tukiosiin ei sovelleta 5.4 kohtaa. Näissä osissa ei kuitenkaan saa olla teräviä kulmia tai esiinpistäviä tai leikkaavia osia."Muutetaan 6.5.1 kohta seuraavasti:"6.5.1 Puskureiden päiden on oltava käännettyinä sisäänpäin ajoneuvon ulkopintaa kohden törmäysvaaran vähentämiseksi. Tämä vaatimus katsotaan täytetyksi, jos puskuri on joko upotettu tai yhdistetty korirakenteeseen tai puskurin pää on käännetty sisäänpäin niin, ettei halkaisijaltaan 100 mm:n pallo kosketa siihen ja puskurin pään ja korirakenteen välinen etäisyys on enintään 20 mm."Lisätään 6.5.2 kohdan jälkeen uusi 6.5.3 kohta seuraavasti:"6.5.3 Edellä 6.5.2 kohdan vaatimusta ei sovelleta puskurirakenteisiin tai puskuriin kiinnitettyihin osiin, erityisesti liitosten suojalistoihin ja ajovalojen pesinten suuttimiin, jotka työntyvät esiin vähemmän kuin 5 mm; tällaisten osien ulospäin suuntautuvien kulmien on kuitenkin oltava pyöristettyjä, jolleivat kyseiset osat ulkone vähemmän kuin 1,5 mm."Muutetaan 6.6 kohta seuraavasti:"6.6 Ovien kahvat, saranat ja painikkeet sekä tavaratilat ja konepellit; polttoainesäiliöiden täyttöaukkojen tulpat ja kannet6.6.1 Ovien ja tavaratilojen kahvat saavat työntyä esiin enintään 40 mm ja muut kahvat enintään 30 mm.6.6.2 Avattaessa kiertyvien sivuovien kahvojen on täytettävä jokin seuraavista vaatimuksista:6.6.2.1 jos kahva kiertyy oven tason suuntaisesti, kahvan avoimen pään on osoitettava taaksepäin. Kahvan pään on käännyttävä takaisin oven tasoa kohden ja oltava ympäröity suojaavalla reunuksella tai mentävä ovessa olevaan syvennykseen.6.6.2.2 kahvojen, jotka kääntyvät muun kuin oven tason suuntaisesti, on suljetussa asennossa oltava suojaavan reunuksen sisällä tai ovessa olevassa syvennyksessä. Kahvan avoimen pää on oltava suunnattuna taakse- tai alaspäin.Kahvat, jotka eivät täytä tätä vaatimusta, voidaan kuitenkin hyväksyä, jos:- niissä on erillinen palautusmekanismi;- palautusmekanismin pettäessä niiden ulkonema on enintään 15 mm;- ne ovat tällaisessa avatussa asennossa 5.4 kohdan määräysten mukaisia; ja- niiden päätypinta-ala on vähintään 150 mm² mitattuna enintään 6,5 mm:n etäisyydeltä eniten ulkonevasta pisteestä."Muutetaan 6.7 kohta seuraavasti:"6.7 Pyörät, pyörien mutterit, pölykapselit ja vanteet"Muutetaan 6.7.2 kohta seuraavasti:"6.7.2 Pyörissä, niiden muttereissa, pölykapseleissa ja vanteissa ei saa olla esiinpistäviä tai teräviä ulkonemia, jotka ulottuvat pyörän vanteiden ulkotason ulkopuolelle. Siipimutterit eivät ole sallittuja."Lisätään 6.8.1 kohtaan uusi virke seuraavasti:"Suojaamattoman reunan katsotaan olevan taivutettu taaksepäin, jos taivutuskulma on noin 180° tai jos se on taivutettu korirakennetta kohden niin, ettei halkaisijaltaan 100 mm:n pallo kosketa siihen."Muutetaan 6.9.1 kohdan viimeistä riviä seuraavasti:Korvataan ilmaisu "...liitteessä II..." ilmaisulla "...liitteessä II olevassa 1 kohdassa..."Muutetaan 6.11 kohta seuraavasti:"6.11 Nostokorvakkeet ja pakoputket6.11.1 Nostokorvakkeet ja pakoputket eivät saa ulottua enempää kuin 10 mm:ä suoraan niiden yläpuolella pystysuorasti olevan lattialinjan ääriviivojen ulkopuolelle. Poiketen tästä vaatimuksesta pakoputki saa ulottua 10 mm:ä edellä määritellyn lattialinjan ulkopuolelle, jos se päättyy pyöristettyihin reunoihin, joiden kaarevuussäde on vähintään 2,5 mm."Lisätään 6.11 kohdan jälkeen uudet 6.12-6.18 kohdat seuraavasti:"6.12 Ilmanotto- ja poistoaukkojen kannet6.12.1 Ilmanotto- ja poistoaukkojen kansien on kaikissa käyttöasennoissaan täytettävä 5.2, 5.3 ja 5.4 kohdan vaatimukset.6.13 Katto6.13.1 Kattoluukut tarkastetaan niin, että katto on suljetussa asennossa.6.13.2 Avoautot tarkastetaan sekä katto nostetussa asennossa että katto lasketussa asennossa.6.13.2.1 Katon ollessa alaslaskettuna tarkastusta ei tehdä sen pinnan sisällä, joka muodostuu, kun katon oletetaan olevan nostettuna.6.13.2.2 Jos katon taivekohtaan kuuluu vakiovarusteena suojakansi katon ollessa taitettuna, tarkastus suoritetaan kansi paikalleen kiinnitettynä.6.14 Ikkunat6.14.1 Ajoneuvon ulkopinnan ulkopuolelle ulottuvien ikkunoiden on oltava kaikissa käyttöasennoissaan seuraavien määräysten mukaisia:6.14.1.1 eteenpäin suuntautuvia, esiinpistäviä reunoja ei sallita;6.14.1.2 mikään ikkunan osa ei saa ulottua ajoneuvon äärimmäisen ulkoreunan ulkopuolelle.6.15 Rekisterikilven kiinnikkeet6.15.1 Ajoneuvon valmistajan rekisterikilville tarkoittamien kiinnikkeiden on täytettävä tämän liitteen 5.4 kohdan vaatimukset, jos halkaisijaltaan 100 mm:n pallo voi koskettaa kyseisiä kiinnikkeitä, kun rekisterikilpi on kiinnitetty ajoneuvon valmistajan suositusten mukaisesti paikalleen.6.16 Tavara- ja suksitelineet6.16.1 Tavara- ja suksitelineiden on oltava kiinnitettyjä ajoneuvoon siten, että ne saadaan lukittua liikkumattomiksi vähintään yhteen suuntaan nähden ja niitä voidaan kuormittaa vaakataso-, pitkittäis- ja poikittaisvoimalla, joka on vähintään yhtä suuri kuin valmistajan antama, telineen kestämä, pystytasossa kohdistettu voima. Testiä varten tavara- tai suksiteline kiinnitetään ajoneuvoon valmistajan ohjeiden mukaisesti ja telinettä on testattaessa kuormitettava useammasta kuin yhdestä pisteestä.6.16.2 Pinnoissa, joita halkaisijaltaan 165 mm:n pallo voi koskettaa niiden telineeseen kiinnityksen jälkeen, ei saa olla kaarevuussäteeltään alle 2,5 mm:n osia, ellei 6.3 kohdan määräyksiä voidaan soveltaa.6.16.3 Kiinnitysosat, kuten ilman työkaluja kiristettävät ja avattavat mutterit, saavat ulottua enintään 40 mm:iä 6.16.2 kohdassa tarkoitettujen pintojen ulkopuolelle, kun ulkonevuus määritetään liitteessä II olevassa 2 kohdassa määritellyllä menetelmällä. Tapauksissa, joihin on sovellettava liitteessä II olevassa 2.2 kohdassa vahvistettua menetelmää käytetään halkaisijaltaan 165 mm:n palloa.6.17 Radion vastaanotin- ja lähetysantennit6.17.1 Radion vastaanotin- ja lähetysantennit on kiinnitettävä ajoneuvoon siten, että jos niiden vapaa pää on alle 2 m:n korkeudella tien pinnasta kaikissa antennin valmistajan osoittamissa käyttöasennoissa, niin sen on sijaittava 2.7 kohdassa määritellyn ajoneuvon äärimmäisestä ulkoreunasta 10 cm:n etäisyydellä olevien pystytasojen sisäpuolella.6.17.2 Antennien on oltava ajoneuvoon kiinnitettyjä ja tarvittaessa liikkuvuuden osalta rajoitettuja niin, ettei mikään antennin osa ulotu kohdassa 2.7 määritellyn ajoneuvon äärimmäisen ulkoreunan ulkopuolelle.6.17.3 Antennin tangon kaarevuussäteet saavat olla pienempiä kuin 2,5 mm. Antennien vapaissa päissä on kuitenkin oltava kiinteä kappale, jonka kaarevuussäde on vähintään 2,5 mm.6.17.4 Antennien kiinnikkeiden ulkonevuus saa liitteessä II olevan 2 kohdan menettelyn mukaisesti mitattuna olla enintään 30 mm. Antenneissa, joissa vahvistin on asennettu kiinnikkeeseen, näiden kiinnikkeiden ulkonevuus saa kuitenkin olla enintään 40 mm.6.18 Asennusohjeet6.18.1 Erillisenä teknisenä yksikkönä tyyppihyväksyttyä tavaratelinettä, suksitelinettä ja radion vastaanotin- tai lähetysantennia ei saa saattaa markkinoille, myydä tai ostaa ilman niiden mukana seuraavia asennusohjeita. Asennusohjeissa on oltava riittävät tiedot hyväksyttyjen osien asentamiseksi ajoneuvoon 5 ja 6 kohdan asiaa koskevien määräysten mukaisesti. Erityisesti teleskooppiantennien käyttöasennot on ilmoitettava selvästi."LIITE II:Muutetaan otsikko seuraavasti:"MENETELMÄT ULKONEVIEN OSIEN JA AUKKOJEN MITTOJEN MÄÄRITTÄMISEKSI"Muutetaan 1 kohta seuraavasti:"1 MENETELMÄ ETU- JA TAKAHELMAPELTIEN TAITTEIDEN ULKONEVIEN OSIEN KORKEUDEN MÄÄRITTÄMISEKSI"Numeroidaan 1, 2, 3 ja 4 kohdat uudelleen 1.1, 1.2, 1.3 ja 1.4 kohdaksi.Lisätään 1 kohdan jälkeen uudet 2, 3, ja 4 kohdat seuraavasti:"2 MENETELMÄ ULKOPINTAAN ASENNETUN OSAN ULKONEMAN MITTOJEN MÄÄRITTÄMISEKSI2.1 Kuperaan pintaan asennetun osan ulkonema voidaan määrittää joko suoraan tai tämän ajoneuvoon kiinnitetyn osan tarvittavan kohdan piirustuksen avulla.2.2 Jos muuhun kuin kuperaan pintaan asennetun osan ulkonemaa ei voida määrittää yhdellä mittauksella, se määritetään mittaamalla halkaisijaltaan 100 mm:n pallon keskipisteen etäisyyden suurin ero helmapellin nimellislinjasta, pallon pyörähdettyä yhden kierroksen niin, että se on jatkuvassa kosketuksessa osaan. Esimerkki tästä menettelystä esitetään kuvassa 3.3 MENETELMÄ AJOVALOJEN HÄIKÄISYSUOJIEN JA SUOJAKEHYSTEN ULKONEMAN MÄÄRITTÄMISEKSI3.1 Ajovalojen ulkonema ulkopinnasta mitataan vaakatasossa läpimitaltaan 100 mm pallon kosketuspisteestä kuvassa 4 esitetyllä tavalla.4 MENETELMÄ AUKON MITTOJEN TAI SÄLEIKÖN OSIEN VÄLISEN ETÄISYYDEN MÄÄRITTÄMISEKSI4.1 Aukon mitat tai säleikön osien välinen etäisyys määritetään mittaamalla kahden, pallon kosketuspisteiden kautta kulkevan, tason välinen etäisyys kohtisuoraan näitä kosketuspisteitä yhdistävään linjaan nähden. Tämän menettelyn käytöstä esitetään esimerkkejä kuvissa 5 ja 6."Lisätään kuvan 2 jälkeen uudet kuvat 3-6.>VIITTAUS KAAVIOON>LIITE III: Muutetaan otsikko seuraavasti:"LIITE IIIMALLI>VIITTAUS KAAVIOON>LIITE AJONEUVON ULKONEVIA OSIA KOSKEVAAN ETY-TYYPPIHYVÄKSYNTÄTODISTUKSEEN(Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 4 artiklan 2 kohta ja 10 artikla)Ottaa huomioon direktiivissä 79/488/ETY säädetyt muutokset"Lisätään liitteen III jälkeen uusi liite IV seuraavasti:"LIITE IVMALLISuurin koko: A4 (210 × 297 mm)>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>


title: Komission direktiivi 2009/99/EY, annettu 4 päivänä elokuuta 2009 , Euroopan parlamentin ja neuvoston direktiivin 98/8/EY muuttamisesta kloorifasinonin lisäämiseksi tehoaineena liitteeseen I (ETA:n kannalta merkityksellinen teksti)

text:
               5.8.2009

               FI

               Euroopan unionin virallinen lehti

               L 203/62

      KOMISSION DIREKTIIVI 2009/99/EY,
   annettu 4 päivänä elokuuta 2009,
   Euroopan parlamentin ja neuvoston direktiivin 98/8/EY muuttamisesta kloorifasinonin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu kloorifasinoni.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti kloorifasinonin käyttöä tuotetyypissä 14 (jyrsijämyrkyt), siten kuin se on määriteltynä direktiivin 98/8/EY liitteessä V.

               (3)

               Espanja, joka oli nimetty esitteleväksi jäsenvaltioksi, toimitti komissiolle 31 päivänä tammikuuta 2006 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti tarkastelun tulokset 20 päivänä helmikuuta 2009 arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Tutkimusten perusteella voidaan olettaa, ettei jyrsijämyrkkyinä käytettävistä kloorifasinonia sisältävistä biosidituotteista aiheudu ihmisille riskejä, paitsi vahinkotilanteissa, joissa on mukana lapsia. Muille kuin kohde-eläimille on todettu aiheutuvan riski. Kloorifasinonin katsotaan kuitenkin tällä hetkellä olevan tärkeä kansanterveydellisistä ja hygieniasyistä. On aiheellista sisällyttää kloorifasinoni liitteeseen I, jotta voidaan varmistaa, että jyrsijämyrkkyinä käytettävien kloorifasinonia sisältävien biosidituotteiden käyttöä koskevia lupia voidaan myöntää, tarkistaa tai peruuttaa direktiivin 98/8/EY 16 artiklan 3 kohdan mukaisesti kaikissa jäsenvaltioissa.

               (6)

               Arviointikertomuksen tulosten perusteella on asianmukaista edellyttää, että lupamenettelyjen yhteydessä toteutetaan erityisiä riskinhallintatoimia, jotka koskevat jyrsijämyrkkyinä käytettäviä kloorifasinonia sisältäviä tuotteita. Näillä toimenpiteillä olisi pyrittävä vähentämään ihmisten, muiden kuin kohde-eläinten sekä ympäristön ensisijaisen ja toissijaisen altistumisen riskiä. Tätä varten olisi asetettava joitakin yleisiä rajoitteita, kuten enimmäispitoisuus, kielto pitää kaupan sellaisia tehoainetta sisältäviä tuotteita, jotka eivät ole käyttövalmiita, ja velvollisuus käyttää aversiivista ainetta; muista ehdoista jäsenvaltiot voivat päättää tapauskohtaisesti.

               (7)

               Koska kloorifasinonista on todettu aiheutuvan riskejä, se olisi sisällytettävä liitteeseen I ainoastaan viideksi vuodeksi, ja edellytykseksi sen liitteeseen I sisällyttämisen uudistamiselle olisi asetettava direktiivin 98/8/EY 10 artiklan 5 kohdan i alakohdan toisen alakohdan mukainen vertaileva riskinarviointi.

               (8)

               Tämän direktiivin säännösten samanaikainen soveltaminen kaikissa jäsenvaltioissa on tärkeää, sillä siten varmistetaan kloorifasinonia tehoaineena sisältävien biosidituotteiden yhdenvertainen kohtelu markkinoilla ja edistetään biosidituotteiden markkinoiden moitteetonta toimintaa yleisesti.

               (9)

               Ennen tehoaineen lisäämistä liitteeseen I jäsenvaltioilla ja asianomaisilla osapuolilla olisi oltava käytettävissään kohtuullinen siirtymäaika uusiin vaatimuksiin valmistautumiseksi ja sen varmistamiseksi, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine lisätään liitteeseen.

               (10)

               Sen jälkeen kun tehoaine on sisällytetty liitteeseen, jäsenvaltioille olisi sallittava kohtuullinen määräaika panna täytäntöön direktiivin 98/8/EY 16 artiklan 3 kohta ja erityisesti myöntää, tarkistaa tai peruuttaa lupia, jotka koskevat tuotetyyppiin 14 kuuluvia kloorifasinonia sisältäviä biosidituotteita, sen varmistamiseksi, että ne ovat direktiivin 98/8/EY mukaisia.

               (11)

               Sen vuoksi direktiiviä 98/8/EY olisi muutettava.

               (12)

               Tässä direktiivissä säädetyt toimenpiteet ovat biosidituotteita käsittelevän pysyvän komitean lausunnon mukaisia,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 98/8/ETY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2010.
   Niiden on sovellettava näitä säännöksiä 1 päivästä heinäkuuta 2011.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 4 päivänä elokuuta 2009.

            Komission puolesta

         Stavros DIMAS

            Komission jäsen

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I kohta ”12” seuraavasti:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta;
                     näiden tuotteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (1)

                     ”12

                     Kloorifasinoni

                     Kloorifasinoni
                     EY-numero: 223–003–0
                     CAS-numero: 3691–35–8

                     978 g/kg

                     1. heinäkuuta 2011

                     30. kesäkuuta 2013

                     30. kesäkuuta 2016

                     14

                     Koska kloorifasinonista on todettu aiheutuvan riskejä muille kuin kohde-eläimille, edellytyksenä sen tähän liitteeseen sisällyttämisen uudistamiselle on direktiivin 98/8/EY 10 artiklan 5 kohdan i alakohdan toisen alakohdan mukainen vertaileva riskinarviointi.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1)

                                 Muiden tuotteiden kuin jäljityspulverin nimellinen tehoainepitoisuus saa olla enintään 50 mg/kg, ja ainoastaan käyttövalmiit tuotteet sallitaan.

                                 2)

                                 Jäljityspulveriksi tarkoitettuja tuotteita saa saattaa markkinoille ainoastaan koulutettujen ammattikäyttäjien käyttöön.

                                 3)

                                 Tuotteissa on oltava aversiivista ainetta ja tarvittaessa väriainetta.

                                 4)

                                 Ihmisten, muiden kuin kohde-eläinten ja ympäristön ensisijainen ja toissijainen altistuminen on minimoitava ottamalla huomioon ja toteuttamalla kaikki asianmukaiset ja käytettävissä olevat riskinhallintatoimenpiteet. Näitä ovat muun muassa tuotteiden salliminen ainoastaan ammattikäyttöön, ylärajan asettaminen pakkauskoolle ja velvollisuus käyttää varmistettuja syöttilaatikoita, joihin sivulliset eivät pääse käsiksi.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

32004L0011

Euroopan parlamentin ja neuvoston direktiivi 2004/11/EY, annettu 11 päivänä helmikuuta 2004, tiettyihin moottoriajoneuvoluokkiin asennettavista nopeudenrajoittimista tai vastaavista nopeudenrajoitusjärjestelmistä annetun neuvoston direktiivin 92/24/ETY muuttamisesta

Virallinen lehti nro L 044 , 14/02/2004 s. 0019 - 0020

Euroopan parlamentin ja neuvoston direktiivi 2004/11/EY,annettu 11 päivänä helmikuuta 2004,tiettyihin moottoriajoneuvoluokkiin asennettavista nopeudenrajoittimista tai vastaavista nopeudenrajoitusjärjestelmistä annetun neuvoston direktiivin 92/24/ETY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen,ottavat huomioon Euroopan talous- ja sosiaalikomitean lausunnon,noudattavat perustamissopimuksen 251 artiklassa määrättyä menettelyä(1),sekä katsovat seuraavaa:(1) Olisi toteutettava toimenpiteitä sisämarkkinoiden moitteettoman toiminnan varmistamiseksi.(2) Neuvoston direktiivi 92/24/ETY(2) on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla neuvoston direktiivillä 70/156/ETY(3) perustettua yhteisön hyväksyntämenettelyä koskevista erityisdirektiiveistä. Direktiivissä 70/156/ETY säädettyjä ajoneuvoja, ajoneuvojen järjestelmiä, osia ja erillisiä teknisiä yksiköitä koskevia säännöksiä ja määritelmiä sovelletaan näin ollen tähän direktiiviin.(3) Matkustajien kuljettamiseen ja tavaroiden kuljettamiseen käytettävien ajoneuvojen, joiden suurin massa on yli 10 tonnia, nopeudenrajoittimet ovat vaikuttaneet myönteisesti liikenneturvallisuuteen ja vähentäneet onnettomuuksissa aiheutuneiden vammojen vakavuutta sekä samalla vähentäneet ilman pilaantumista ja polttoaineen kulutusta.(4) Tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä 10 päivänä helmikuuta 1992 annetun neuvoston direktiivin 92/6/ETY(4) soveltamisalaa on laajennettu koskemaan kevyempiä, M2- ja N2-luokkien moottoriajoneuvoja. Tämän vuoksi on tarpeen muuttaa direktiivin 92/24/ETY soveltamisalaa nopeudenrajoittimien rakennevaatimusten osalta vastaavasti siten, että se kattaa samat moottoriajoneuvoluokat.(5) Direktiiviä 92/24/ETY olisi näin ollen muutettava vastaavasti,OVAT ANTANEET TÄMÄN DIREKTIIVIN:1 artiklaMuutetaan direktiivi 92/24/ETY seuraavasti:1. Korvataan 1 artikla seuraavasti:" 1 artiklaTässä direktiivissä tarkoitetaan- 'ajoneuvolla' tieliikenteeseen tarkoitettuja vähintään nelipyöräisiä M2-, M3-, N2- tai N3-luokan moottoriajoneuvoja, joiden suurin rakenteellinen nopeus on yli 25 km/h, sellaisina kuin ne määritellään direktiivin 70/156/ETY liitteessä II,- 'nopeudenrajoittimella' tämän direktiivin soveltamisalaan kuuluvassa ajoneuvossa käytettäväksi tarkoitettua nopeutta rajoittavaa laitetta, jolle voidaan antaa direktiivissä 70/156/ETY tarkoitettu erillisen teknisen yksikön tyyppihyväksyntä. Rakenteellisten nopeudenrajoitusjärjestelmien, jotka rajoittavat ajoneuvon suurinta nopeutta ja jotka kuuluvat alunperin ajoneuvojen rakenteeseen, on täytettävä samat vaatimukset kuin nopeudenrajoittimien."2. Korvataan liitteessä I olevan 1.1 kohdan kolmannen kappaleen ensimmäinen virke seuraavasti:"Tämän direktiivin tarkoituksena on rajoittaa tavaroita kuljettavien N2- ja N3-luokan ajoneuvojen ja matkustajia kuljettavien M2- ja M3-luokan ajoneuvojen suurin tienopeus määriteltyyn arvoon."2 artikla1. Marraskuun 17 päivästä 2004 alkaen jäsenvaltiot eivät saa nopeudenrajoittimiin tai vastaaviin järjestelmiin liittyvistä syistä- kieltäytyä myöntämästä ajoneuvon, nopeudenrajoittimen tai ajoneuvossa olevan nopeudenrajoitusjärjestelmän EY-tyyppihyväksyntää tai kansallista tyyppihyväksyntää,- kieltää ajoneuvon rekisteröintiä, myyntiä tai liikkeelle laskua tai evätä nopeudenrajoittimen tai ajoneuvossa olevan nopeudenrajoitusjärjestelmän myyntiä tai liikkeelle laskua,jos ajoneuvo, nopeudenrajoitin tai ajoneuvossa oleva nopeudenrajoitusjärjestelmä on direktiivin 92/24/ETY mukainen.2. Tammikuun 1 päivästä 2005 alkaen jäsenvaltioiden on kiellettävä nopeudenrajoittimiin tai ajoneuvossa oleviin nopeudenrajoitusjärjestelmiin liittyvistä syistä sellaisten ajoneuvojen, nopeudenrajoittimien tai ajoneuvossa olevien nopeudenrajoitusjärjestelmien myynti, rekisteröinti tai liikkeelle lasku, jotka eivät ole direktiivin 92/24/ETY mukaisia.3 artikla1. Jäsenvaltioiden on hyväksyttävä ja julkaistava tämän direktiivin noudattamisen edellyttämät säädökset ennen 17 päivää marraskuuta 2004. Niiden on ilmoitettava tästä 18 komissiolle viipymättä. Niiden on sovellettava näitä säädöksiä päivästä marraskuuta 2004 alkaen.2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.4 artiklaTämä direktiivi tulee voimaan kolmantena sitä päivää seuraavana päivänä, jona se julkaistaan Euroopan unionin virallisessa lehdessä.5 artiklaTämä direktiivi on osoitettu kaikille jäsenvaltioille.Tehty Strasbourgissa 11 päivänä helmikuuta 2004.Euroopan parlamentin puolestaPuhemiesP. CoxNeuvoston puolestaPuheenjohtajaM. McDowell(1) Euroopan parlamentin lausunto, annettu 9. lokakuuta 2003 (ei vielä julkaistu virallisessa lehdessä), ja neuvoston päätös, tehty 20. tammikuuta 2004 (ei vielä julkaistu virallisessa lehdessä).(2) EYVL L 129, 14.5.1992, s. 154.(3) EYVL L 42, 23.2.1970, s. 1. Direktiivi sellaisena kuin se on viimeksi muutettuna direktiivillä (EY) N:o 807/2003 (EUVL L 122, 16.5.2003, s. 36).(4) EYVL L 57, 2.3.1992, s. 27. Direktiivi sellaisena kuin se on muutettuna Euroopan parlamentin ja neuvoston direktiivillä 2002/85/EY (EYVL L 327, 4.12.2002, s. 8).